summary: کرنسی سمگلنگ کیس ماڈل ایان علی نے کسٹم کلیکٹر کی جانب سے عائد جرمانے کے خلاف اپیل بحالی کی درخواست دائر کردی
text: اسلام اباد اردو پوائنٹ اخبارتازہ ترین اے پی پی 22 مارچ2017ء کرنسی سمگلنگ کیس میں ماڈل ایان علی نے کسٹم کلیکٹر کی جانب سے عائد جرمانے کے خلاف اپیل بحالی کی درخواست دائر کردی ہے کسٹم ایپلیٹ ٹریبونل نے اپیل بحالی کی درخواست پر کلیکٹر اف کسٹم کو نوٹس جاری کر دیئے ہیں بدھ کو ایان علی کے وکیل خرم لطیف کھوسہ نے اپیل بحال کرنے کے لیے درخواست جمع کرائی کسٹم ایپلیٹ ٹریبونل نے عدم پیروی کی بنا پر 27 فروری کو اپیل خارج کر دی تھیایان علی نے کسٹم کلیکٹر کی جانب سے عائد پانچ کروڑ روپے جرمانہ عائد کرنے کے فیصلے کو چیلنج کر رکھا ہےماڈل ایان علی کے وکیل خرم لطیف کھوسہ نے موقف اختیار کیا کہ گزشتہ سماعت پر لاہور سے اسلام اباد اتے ہوئے گاڑی خراب ہونے کے باعث بروقت نہیں پہنچ سکاٹریبونل پہنچنے پر معلوم ہو اکہ اپیل عدم پیروی پر خارج کر دی گئی ہے تکنیکی بنیادوں پر خارج کی گئی اپیل بحال کر کے دوبارہ سماعت کی جائے